4. ΒΑΣΙΛΙΚΟΝ ΔΙΑΤΑΓΜΑ της 26 Φεβρ./8 Μαρτ. 1956 Περί μειώσεως των εργοδοτικών εισφορών των καταβαλλομένων υπέρ του Ι.Κ.Α. επί των μισθών και ημερομισθίων των αναλογούντων εις την παραγωγήν των εις την αλλοδαπήν εξαγομένων μεταλλευτικών προϊόντων. Εν όψει του άρθρ. 5 του Νόμ. 2861/1954 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». Άρθρον μόνον.-1.Εις περίπτωσιν εξαγωγής μεταλλευτικών προϊόντων της κατηγορίας Ι΄ του τελωνειακού δασμολογίου εισαγωγής η υπέρ του Ι.Κ.Α. καταβαλλομένη εργοδοτική εισφορά επί μισθών και ημερομισθίων αναλογούντων επί των προϊόντων τούτων μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. 2.Τα επί πλέον των δια του παρόντος οριζομένων εργοδοτικών εισφορών, καταβαλλόμενα, υπέρ του ανωτέρω οργανισμού, ποσά επιστρέφονται εις τον εξαγωγέα συμφώνως προς τους όρους και τας διατυπώσεις τους καθοριζομένους εν τη παρ. 3 του άρθρ. 5 του Νόμ. 2861/1954. 